### Beslutning

Sagens behandling blev udsat  i byrådets møde den 12. maj 2021.

Udbygning af [adresse] til fire spor samt pædagogisk og teknisk modernisering af eksisterende bygninger.

### Resumé

Med budgetforlig 2021 godkendte byrådet den 7. oktober 2020 Aarhus Kommunes Investeringsplanen 2024-2033. Heri reserverede byrådet samlet set 142 mio. kr. til skoleudbygning i [adresse], hvoraf ca. 45,1 mio. kr. var foreslået disponeret til, at Solbjergskolen kan udvides til en firesporet skole. Hertil kommer, at byrådet afsatte 400 mio. kr. til indeklimarenoveringer i Børn og Unges institutioner. 34,4 mio. kr. heraf er reserveret til indeklimarenovering og modernisering af [adresse].

Gyda Karlsen oplever stor elevtilgang og ifølge skoleprognosen 2020 vil der på 10 års sigt være behov for 12 nye lokaler. Der er i 2020 udarbejdet en helhedsplan for, hvordan skolen kan udbygges med 10 klasser samt det deraf afledte behov for øvrige tilhørende arealer anvist i skoleudbygningsprogrammet. Helhedsplanen indeholder desuden en teknisk og pædagogisk modernisering af eksisterende lokaler.

Med indstillingen afsættes midler til projektering af udvidelsen af [adresse]. Projekteringen gennemføres med bred inddragelse af ledelse, medarbejdere og brugere af skolens lokaler og faciliteter.

### Indstilling

Det indstilles:

At 1) projekteringen af om- og udbygning af [adresse] til at rumme fire spor sker med afsæt i en anlægsramme på 80,9 mio. kr., der forudsættes finansieret som beskrevet i ressourceafsnittet.

At 2) der gives frigives anlægsbevilling på 8 mio. kr. til projektering, herunder intern projektledelse, bygherrerådgivning, udarbejdelse af byggeprogram, byggetilladelse og byggesagsbehandling m.v.

At 3) der frigives rådighedsbeløb på 8 mio. kr. til projektering fordelt med 2,5 mio. kr. i 2021, 2,8 mio. kr. i 2022, 2 mio. kr. i 2023 og 0,7 mio. kr. i 2024.

At 4) at 2 procent af den samlede anlægssum på 80,9 mio. kr. svarende til 1,6 mio. kr. anvendes til intern projektledelse.

### Sagens forløb

28-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-05-2021 Magistraten

Fremsendes til [adresse] med bemærkning, at Magistraten i mødet den 3. maj 2021 anbefaler, at byrådet tiltræder Magistratsafdelingen for Børn og Unges indstilling af 14. april 2021.

Jacob Johnsen understregede, at projektet har fokus på et bredt blik på indeklima – både ved teknisk og pædagogisk modernisering, og vil gøre skolen up to date fx med hensyn til ventilation, toiletter, solafskærmning og garderobearealer.

Direktør Øyvind Mikkelsen oplyste, at der er udarbejdet et bud på en samlet indeklimastrategi sammen med Realdania. Af de 400 mio., der er afsat i den 10-årige anlægsplan til indeklima er 121 mio. tænkt at gå til udbedringer, mens resten indgår i større helhedsorienterede projekter.

 12-05-2021 Aarhus Byråd
Sagens behandling blev udsat  i byrådets møde den 12. maj 2021.
 26-05-2021 [adresse]
Fremsendes til Børn og Unge-udvalget til behandling i henhold til beslutning i byrådets møde den 26. maj 2021.
 02-06-2021 Børn og Unge-udvalget

Ronja Winther, Hans Pedersen, Tina Koch og Clara Overgaard kunne tiltræde indstillingen.

Nick Lind og Abelone Hansen kunne tiltræde indstillingen med følgende bemærkning:

”I forhold til inddragelse er Venstre betrygget i, hvad der fremgår af forvaltningens besvarelse af spørgsmål rejst i byrådsdebatten.”

Heidi Nielsen kunne tiltræde indstillingen med følgende bemærkning:

”Det lokale fællesråd og den lokale skolebestyrelse skal inddrages på en måde, der giver mulighed for at handle på input fra disse.”

 09-06-2021 Aarhus Byråd
Tilbagesendes Magistratsafdelingen for Børn og Unge med bemærkning, at byrådet i sit møde den 9. juni 2021 har vedtaget Magistratens indstilling i overensstemmelse med erklæring fra Børn og Unge-udvalget af 2. juni 2021.